इसमें मिल रहा 8.2% ब्याज, जानें इस स्कीम ये जुड़ी खास बातें
Post Office Senior Citizen Savings Scheme (SCSS) 2023 Detials. All You Need To Know, अगर आप सीनियर सिटीजन हैं और अपना पैसा कहीं ऐसी जगह निवेश करना चाहते हैं जहां आपके पैसों पर अच्छा रिटर्न मिले और पैसा भी सेफ रहे तो आप पोस्ट ऑफिस सीनियर सिटीजन्स सेविंग्स स्कीम में पैसा लगा सकते हैं।
सरकार ने हाल ही में पोस्ट ऑफिस सीनियर सिटीजन्स सेविंग्स स्कीम पर मिलने वाले ब्याज में बढ़ोतरी की है। इस स्कीम में अब 8.2% सालाना ब्याज मिल रहा है। अगर आप सीनियर सिटीजन हैं और अपना पैसा कहीं ऐसी जगह निवेश करना चाहते हैं जहां आपके पैसों पर अच्छा रिटर्न मिले और पैसा भी सेफ रहे तो आप पोस्ट ऑफिस सीनियर सिटीजन्स सेविंग्स स्कीम में पैसा लगा सकते हैं। हम आपको आज इस स्कीम के बारे में बता रहे हैं।
अधिकतम 30 लाख रुपए कर सकते हैं निवेश
पोस्ट ऑफिस सीनियर सिटीजन्स सेविंग्स स्कीम के तहत सिर्फ 1000 रुपए में अकाउंट खोला जा सकता है। इस स्कीम में ज्यादा से ज्यादा 30 लाख रुपए तक निवेश कर सकते हैं। इस स्कीम पर 8.2% सालाना ब्याज मिल रहा है। वहीं देश के सबसे बड़े बैंक SBI 5 साल की फिक्स्ड डिपॉजिट (FD) पर सीनियर सिटीजन्स को 7.50% ब्याज दे रहा है। यानी इस स्कीम में FD से ज्यादा ब्याज दिया जा रहा है।
5 साल का रहता है मैच्योरिटी पीरियड
इस स्कीम का मैच्योरिटी पीरियड 5 साल का रहता है। यानी इस स्कीम में आपको 5 साल के लिए निवेश करना होता। हालांकि आप 5 साल से पहले भी अकाउंट बंद कर सकते हैं, लेकिन ऐसा करने पर आपको पेनल्टी देनी होती है।
इनकम टैक्स छूट का मिलता है लाभ
इस स्कीम के तहत निवेश करने पर इनकम टैक्स एक्ट के सेक्शन 80C के अंतर्गत टैक्स छूट का लाभ मिलता है। यानी इसमें 1.5 लाख रुपए तक निवेश करने पर इस रकम पर आप टैक्स छूट का दावा कर सकते हैं। हालांकि इस स्कीम के तहत मिलने वाला ब्याज टैक्सेबल होता है। इस स्कीम के तहत जॉइंट खाता भी खुलवा सकते हैं।
तिमाही आधार पर मिलता है ब्याज
इस योजना के तहत ब्याज तिमाही आधार पर मिलता है और अप्रैल, जुलाई, अक्टूबर व जनवरी के पहले वर्किंग डे को क्रेडिट कर दिया जाता है। सीनियर सिटीजन्स सेविंग्स स्कीम अकाउंट किसी भी पोस्ट ऑफिस में खुलवा सकते हैं।
कोई भी वरिष्ठ नागरिक खोल सकता है अकाउंट
60 साल या उससे अधिक आयु के बाद अकाउंट पोस्ट ऑफिस जाकर खुलवाया जा सकता है। हालांकि VRS लेने वाला व्यक्ति जो 55 वर्ष से अधिक लेकिन 60 वर्ष से कम है वो भी इस अकाउंट को खोल सकता है।
इसके अलावा डिफेंस (रक्षा विभाग) से रिटायर्ड हुए हो वो 50 साल से अधिक और 60 वर्ष से कम उम्र के लोग भी इस योजना में निवेश कर सकते हैं। हालांकि इस स्थिती में रिटायर होने के 1 महीने के भीतर निवेश करना होता है। स्कीम से जुड़ी अधिक जानकारी के लिए यहां क्लिक करें
यहां समझें इसमें निवेश करने पर आपको कितना फायदा होगा
अगर आप इस योजना में 1 लाख रुपए निवेश करते हैं तो 5 साल बाद आपको कुल 1 लाख 50 हजार 471 रुपए मिलेंगे। वहीं 2 लाख रुपए का निवेश करने पर 3 लाख 943 रुपए मिलेंगे। यहां देखें कितना पैसा निवेश करने पर 5 साल बाद आपको कितना पैसा मिलेगा...
ये खबरें भी पढ़े
‘महिला सम्मान सेविंग्स सर्टिफिकेट’ में निवेश दिलाएगा ज्यादा फायदा, इसमें मिल रहा 7.5% ब्याज
सरकार ने 1 अप्रैल से महिलाओं के लिए स्पेशल स्कीम 'महिला सम्मान सेविंग्स सर्टिफिकेट' (MSSC) स्कीम शुरू की है। इसमें 7.5% सालाना ब्याज दिया जा रहा है। इस स्कीम में 2 साल के लिए 2 लाख रुपए तक निवेश किया जा सकता है। इसमें सिर्फ महिला ही निवेश कर सकती है। पूरी खबर पढ़ने के लिए यहां क्लिक करें
मंथली इनकम अकाउंट से हर महीने 9,250 रुपए की कमाई, इस स्कीम पर मिल रहा 7.4% ब्याज
सरकार ने 1 अप्रैल 2023 से पोस्ट ऑफिस की कई स्मॉल सेविंग्स स्कीम्स पर मिलने वाले ब्याज में बढ़ोतरी की है। इसी के चलते नेशनल सेविंग्स मंथली इनकम अकाउंट पर अब 7.4% सालाना ब्याज मिल रहा है। इस स्कीम के जरिए आप अपने लिए हर महीने 9,250 रुपए की इनकम का इंतजाम कर सकते हैं। हम आपको इस स्कीम के बारे में बता रहे हैं, ताकि आप भी इसमें निवेश करके अपने लिए मंथली इनकम का इंतजाम कर सकें। पूरी खबर पढ़ने के लिए यहां क्लिक करें
